Eugenio Carlo Valussi

**Eugenio Carlo Valussi** (født 10. februar 1837 i Talmassons i Kongedømmet Lombardia-Venezia; død 11. oktober 1903 i Sarche di Calavino i Tirol) var en østerriksk prelat og katolsk biskop og politiker av italiensk avstamning.
## Liv og virke
### Bakgrunn
Eugenio Carlo Valussi var sønn av Valentino Valussi, en bonde og kommunesekretær, og Caterian Facini. Han ble uteksaminert fra Udine gymnasium i 1856 og begynte på seminaret i Görz (Gorizia).
### Prest
Valussi ble ordinert til diakon for erkebispedømmet Gorizia og Gradisca den 24. august 1859. Andreas Gollmayr, erkebiskop av Gorizia og Gradisca, ordinerte ham til prest den 12. februar 1860. Samme år fortsatte han studiene ved *Frintaneum* i Wien og tok doktorgraden i teologi den 2. august 1864. 

I mellomtiden hadde hjemlandet hans blitt innlemmet i kongeriket Italia. Derfor ble han sendt til seminaret i Gorizia som åndelig veileder. Fra 1870 underviste han i moralteologi der. Fra 1871 til 1886 var han sjefredaktør for avisen *Il Gorizian*, og fra 1873 for *L'Eco del Litorale*. 

Den 15. oktober 1873 ble han valgt inn i parlamentet i Wien, og representerte *Foresi*-kommunene i distriktene Gradisca, Cormons, Cervignano og Monfalcone. Han ble gjenvalgt i de politiske valgene i 1879 og 1885. 

I 1880 ble han prost for Gorizias metropolitankapittel. Da Andreas Gollmayr, erkebiskop av Gorizia, døde, ble han utnevnt til kapitularvikar og ledet erkebispedømmet fra mars til oktober 1883. Hans utnevnelsen til erkebiskop av Gorizia ble angivelig forhindret av stattholderiet i Trieste på grunn av hans manglende kunnskaper i slovensk.

### Fyrstbiskop av Trient
Den 24. april 1886 utnevnte keiser Franz Josef I ham til fyrstbiskop av Trient. Den 7. juni 1886 bekreftet pave Leo XIII utnevnelsen. Den 26. juni 1886 ordinerte Serafino Vannutelli, apostolisk nuntius i Wien, ham til biskop i Trientkatedralen. Som fyrstbiskop av Trient var han medlem av den tyrolske riksdagen og medlem av Overhuset fra 1886 og utover.

I 1898 fremmet han den bispedømmelige komite for Azione Cattolica. Blant hans medarbeidere i dette arbeide vat den da unge mann Alcide De Gasperi.

I 1903, kort før sin død, grunnla han Museo diocesano tridentino. 

Han døde den 11. oktober 1903 (66 år gammel) i Sarche; han ble gravlagt i Trientkatedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Erkebiskop *Eugenio Carlo Valussi* (1837-1903) *1886

## Referanser